ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "እማመታት ብግብሪ ምስ ዝስነ እዩ ትርጉም ዝህልዎ" 26 ነሓሰ 2019 ምንጪ ስእሊ, Nebiat ካብ ዝተፈላለያ ከተማታት ኤውሮጳ፡ ኣመሪካን ኣውስትራልያን ዝመጽኡ ኤርትራውያን 'ደለይቲ ፍትሒ' ዝተጋብእሉ ካብ 23-25 ነሓሰ ኣብ ፍራንክፈርት ጀርመን ክካየድ ዝጸንሐ ዋዕላ ተዛዚሙ። ኣብቲ ዋዕላ ንምሕደራ፡ ዕርቅን ዘተን፡ ዲፕሎማስን ዝምልከት ብኪኢላታት ዝቐረበ፡ ሰለስተ መጽናዕታዊ ጽሑፋትን ብኣሰናዳእቲ እቲ ዋዕላ ዝቐረበ ንድፊ እማመን ተጋባእቲ- ብጉጅለታት ኮይኖም ብዕምቆት ዘትዮምሉ። እተን ኣኣርእስተን ሒዘን ኣብ ኣርባዕተ ተመቓቒለን ዝዘተያ ጉጀለታት ነቲ ዝቐረበ መጽናዕታዊ ጽሑፍ፡ ዝተፈላለየ ሕቶታት ብምቕራብ ብዝርዝር ከሊሰን ስለዝረኣየኦ ኣብ ዝመጽእ ዝምላእ ተመሊኡ ዝጎድል ጎዲሉ ሓደ መቃለሲ ዕጥቂ ንኪኸውን ዘትየናሉ። እቲ ንህሉው ኩነታት ኤርትራ ገምጊሙ፡ ህዝብን ሃገርን ንምድሓን ዝዘተየ ዋዕላ፡ ኩሉ ሃገራዊ በብዝኽእሎ ነታ ብከቢድ መስዋእትን ዋጋን ዝተረኽበት ልዑላዊት ሃገር፡ ደሞክራሲያዊ ህዝባዊ መንግስቲ ተኺላ፡ ሰላማን ልዑላውነታን ሓልያን ዓቂባን፡ ደቃ ኣብ ክንዲ ናብ ስደት ናብ ቤት ከምዘማዕድዉ ዝገብር ብስራሕ ዝስነ ተስፋ ንምሃብ ነብሲ ወከፍ ዜጋ ሓላፍነት ክስከም ከምዝግባእ ኣስሚሩሉ። 'ዋዕላ ንቕሎ ኤርትራውያን ኣዴታት ንምድሓን ሃገርን ህዝብን' 'ብረግዚት' ንኤርትራውያንን ኢትዮጵያውያንን ስደተኛታት ብኸመይ ይጸልዎም?
